《渡荆江》
清代·孔贞瑄

欲渡烧鸡浦，轻舟凌晓开。波从白帝下，人自夜郎回。

两岸浮烟动，中流急雨来。江陵形胜古，残垒近城隈。

作者简介：清山东曲阜人，字璧六，号历洲，晚号聊叟。孔子六十三代孙。中顺治十八年会试副榜，由泰安学正升云南大姚知县。归后筑聊园以自乐。究心经史，精算法、韵学。卒年八十三。有《聊园文集》、《操缦新说》、《大成乐律全书》等。